  Майя Бывальцева Удмуртиысь кык биатлонистъёс  Европалэн юниоръёс пӧлын первенствояз пыриськозы. Виктор Плицев но Дмитрий Шамаев 17-тӥ южтолэзе ӵошатскозы. Со сярысь ивортэ Россиысь биатлонистъёслэн огазеяськонзы. Вожвылъяськонъёс ортчозы Словениысь Поклюкаын. Спортсменъёс кужымзэс мерталозы спринтын но уйыса бызёнын. Первенство юниоръёс пӧлын IBU-лэн Кубокез понна ӵошатсконлэн йылпумъян люкетаз кандидатъёсты бырйыны юрттоз. Европалэн первенствояз Россилэн сборнояз шедизы: Юниоръёс: Никита Поршнев (ХМАО), Виктор Плицев, Дмитрий Шамаев (кыкназы Удмуртия), Кирилл Стрельцов (Москва), Евгений Крюков (Красноярск шаер). Юниоркаос: Тамара Воронина (Свердловск улосвыл), Наталья Ушкина (Мордовия), Кристина Казармина, Екатерина Мошкова, Елизавета Каплина (ваньзы ХМАО). Тегъёс: Биатлон Удмуртия Европа  